เศรษฐกิจไทยวิ่งฉิว ดันกำไรประกันพุ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ประกันใหญ่คว้ากำไรเพิ่มช่วง 9 เดือนแรกปี 2553
นายมารุต สิมะเสถียร กรรมการผู้จัดการใหญ่ บริษัท ทิพยประกันภัย เปิดเผยว่า ไตรมาสสุดท้ายของปี 2553 คาดว่าผลการดำเนินงานจะขยายตัวอย่างต่อเนื่องตามภาวะเศรษฐกิจที่เติบโตอย่างต่อเนื่อง และมั่นใจว่าผลการดำเนินงานจะเป็นไปตามเป้าหมายที่ตั้งไว้ว่าจะมีเบี้ยรับรวมเกิน 1 หมื่นล้านบาท อย่างแน่นอน
สำหรับผลการดำเนินงานของบริษัทงวด 9 เดือนแรกของปี 2553 ว่ามีกำไรสุทธิ 591.96 ล้านบาท โดยเพิ่มขึ้น 82.63% เมื่อเปรียบเทียบกับปี 2552 กำไรสุทธิต่อหุ้น 1.97 บาท ซึ่งเป็นผลมาจากนโยบายของการดำเนินการตามแผนกลยุทธ์ที่วางไว้อย่างมีคุณภาพ โดยเน้นการรุกเข้าหากลุ่มลูกค้า และเน้นคุณภาพบริการและผลิตภัณฑ์ที่ตรงใจลูกค้ากลุ่มเป้าหมาย
นายโดนอลด์ คาร์ดีน กรรมการผู้จัดการใหญ่ บริษัท ไทยพาณิชย์นิวยอร์คไลฟ์ประกันชีวิต กล่าวว่า ผลประกอบการงวด 9 เดือนแรกของปี 2553 เติบโตในเชิงบวก โดยมีกำไรสุทธิ 1,594 ล้านบาท เพิ่มขึ้นถึง 35% โดยมีกำไรสุทธิต่อหุ้น 23.97 บาท เพิ่มจาก 17.82 บาท ขณะที่สินทรัพย์รวมขยับจาก 5 หมื่นล้านบาท ณ สิ้นปี 2552 เป็น 6.24 หมื่นล้านบาทส่วนเงินสำรองประกันชีวิตเพิ่มขึ้นจาก 4.36 ล้านบาท ณ สิ้นปี 2552 เป็น 5.45 หมื่นล้านบาท